Busturialdea

Busturialdea —ofizialki, Busturialdea-Urdaibai— Bizkaiko iparraldean eta erdialdean dagoen eskualdea da, Bermeo eta Gernika udalerri nagusiak dituena. Urdaibai eremu naturalarekin bat egiten du geografikoki. Bizkaiko lurraldearen % 12,7 hartzen du eta eginkizun garrantzitsua bete izan du Bizkaiaren dinamizazioa eta antolamenduan, Gernikako Arbola bertan kokatzen baita. Mugakideak Busturialdeak mugakide hauek ditu: iparraldean, Kantauri itsasoa; mendebaldean, Mungialdea; hegoaldean, Durangaldea; eta ekialdean, Lea-Artibai. Herriak Honako herri hauek eta 2011ko biztanleria biltzen ditu: Inguru naturala Urdaibai biosferako natura erreserba Busturialdean dago, Bizkaiko kostaldean. Natura erreserbaren ardatza Oka ibaiak sortutako Gernikako itsasadarra da. Sollube (686 m) da eskualdeko mendirik altuena. Euskara Busturialdean euskal hiztunen kopuru esanguratsua dago. Izan ere, UEMAko kidea da Bermeo, mankomunitatearen herririk handienetakoa. Bai eta Ajangiz, Arratzu, Busturia eta Muxika herriak ere. Eskualdeko bertako hizkera mendebaleko euskararen aldaera bat da. Euskaldunen kopurua nahiko altua da eta Bermeo herrigune garrantzitsuan esate baterako, euskaldunen kopurua % 73koa da, nahiz eta erabilera % 36koa izan (2012). Hedabideak Telebistak "Oizmendi Telebista" Egunkariak "Busturialdeko Hitza" bertako egunkaria. Aldizkariak "Aldaba Aldizkaria" "Bagabiz Aldizkaria" "Akatz Aldizkaria" "Busturi Berri Aldizkaria" "Berrien Berri Aldizkaria" Irratiak "Itsuki irratia" "Onda Vasca irratia" Argazki galeria Pertsonaia ezagunak Kepa Enbeita "Urretxindorra" (1878-1942), bertsolari muxikarra. Rafael Iriondo (1918-), futbolaria eta entrenatzaile gernikarra. Luis Villasante (1920-2000), apaiz eta euskaltzain gernikarra. Nestor Basterretxea (1924-), margolari, eskultore eta zinegile bermeotarra. Bitoriano Gandiaga (1928-2001), fraide eta idazle mendatarra. Jon Lopategi (1934-), bertsolari muxikarra. Manuel Leginetxe (1941-), kazetari eta idazle arratzuarra. Joan Mari Torrealdai (1942-2020), idazlea eta Euskaldunon Egunkaria-ren bultzatzailea. Edorta Jimenez (1953-), idazle mundakarra. Antonio Karmona Herrera (1968-), futbolari bermeotarra. David Seco (1973), ziklo-kroslari busturiarra. Erreferentziak Ikus, gainera Bizkaiko eskualdeen zerrenda Kanpo estekak (Gaztelaniaz)(Ingelesez) Busturialdea-Urdaibai Busturialdeko Hitza Busturialdeko esakerak